b'\n_START_ARTICLE_\nHana\n_START_SECTION_\nN\xc3\xa6ringsliv\n_START_PARAGRAPH_\nSt\xc3\xb8periet Sandnes Aducerverk var bydelens st\xc3\xb8rste bedrift gjennom 1900-tallet, og ble bygget om til kj\xc3\xb8pesenteret Hanasenteret (senere Havannasenteret) i 1987. Alf Gjesdal Sementst\xc3\xb8peri startet opp p\xc3\xa5 \xc3\xb8vre Hana i 1951 og bedriften vokste jevnt og trutt gjennom 50- og 60-tallet f\xc3\xb8r bedriften flyttet til Sviland i 1974. I 1991 \xc3\xa5pnet landets st\xc3\xb8rste innend\xc3\xb8rs badeland, Havanna Badeland, i senteret. I 2007 ble badelandet bygget om til lekeland. I senteret hadde Sports Club, Elixia Vests forl\xc3\xb8per, sitt hovedkontor. Gandsfjord Karateklubb holder ogs\xc3\xa5 til i senteret.\n_START_SECTION_\nHana-trappene\n_START_PARAGRAPH_\nArbeidet av "Fjellstigen" startet opp i 1954 og var ved fullf\xc3\xb8ringen best\xc3\xa5ende av 306 trappetrinn. Det var Hana skole som stod for anlegget, mens st\xc3\xb8pearbeidet var utf\xc3\xb8rt p\xc3\xa5 dugnad av foreldre p\xc3\xa5 Hana og ansatte fra Aducerverket og Polaris. Sandnes Idrettslag arrangerer \xc3\xa5rlig motbakkel\xc3\xb8p i Trappene kalt "Hanatrappene Opp".'